== Karriere ==
Molnar begyndte karrieren som ungdomsspiller i B1908, [[Boldklubben Fremad Amager|Fremad Amager]] og [[Hvidovre Idrætsforening|Hvidovre IF]].<ref name="kjellerup">{{cite news | first = Flemming | last = Kjellerup | title = Molnar: Jeg valgte ikke efter pengene | newspaper = [[Berlingske Tidende]] | date = 18. april 1990 | language = Dansk}}</ref> Hans talent blev snart bemærket, og han scorede fire mål i otte kampe for det danske U19-landshold fra 1986 til 1988. I 1987 fik han sin seniordebut for Hvidovre IF i 2. division, og i 1989 rykkede han som semi-professionel til BK Frem.<ref name="simmelsgaard">{{cite news | first = Kim | last = Simmelsgaard | title = Du milde Molnar | newspaper = [[B.T. (tabloid)|B.T.]]| date = 23. december 1990 | language = Dansk}}</ref> Hans egentlige gennembrud som seniorspiller kom, da han med 14 mål blev topscorer i 1. division samme år. Han blev udtaget til det danske U21-landshold i juni 1989.
Levende_personer